kardosdrur/scandi-wiki huggingface dataset:
Hatlund

Hatlund (dansk) eller Hattlund (tysk) er en landsby beliggende vest for Stenbjergkirke i det nordlige Angel i Sydslesvig. Administrativt hører Hatlund under Stenbjergkirke Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen under Kværn Sogn. Sognet lå i Ny Herred (Flensborg Amt, Sønderjylland), da området tilhørte Danmark.

Hatlund er første gang nævnt 1460 (Re-Chr. I). Forleddet antages at kunne være genitiv af et mandsnavn glda. Hatti. En anden mulighed er ordet hat som terrænbetegnelse, således at de gamle kilders Hatte- må antages at repræsentere et glda. *hatta(r). Ordet anvendes almindeligt i stednavne over hele Norden om fjeld- eller bakkeformationer (sml. f.eks. Hatting og svensk Hättinge). Under forudsætning af, at forleddet her er appellativet, må det sigte til den store bakke, Skærsbjerg, der ligger umiddelbart ved landsbyen.

I 1864 nævnes Hatlund med udflytterstederne Hatlundmose, Kværnskov og Brade/Braade, hvori et sted kaldes Munkekors. Braade er første gang nævnt 1723. Hatlundmose er ligeledes første gang nævnt 1723. Kværnskov er første gang nævnt 1634/35, Munkekors (også Munkenkors) 1630/31. Nordøst for Hatlundmose udspringer den 9,4 km lange Stenbæk.

På Stenlyk på grænsen til Gingtoft lå indtil 1841 den store Hatlundsten, en stor vandreblok med en omkreds på 18 m. Frem til 2010 fandtes i Hatlund en kro, som kaldtes Drei Kronen (Tre kroner). Navnet henføres til kongen, som overnattede her tre nætter. Hatlund danske Skole er opført 1949.

Hatlund blev i 1970 en del af Stenbjergkirke Kommume, området omkring Skærsbjerg kom dog 1973 til Kværn Kommune. I 2013 fusionerede Kværn og Stenbjergkirke til en ny administrativ enhed.

Noter 

Stenbjergkirke
Naturmonument

Et naturmonument er et sted der indeholder ét eller flere særskilte naturlige og/eller kulturelle træk, eller attraktioner som har særlig og/eller helt enestående værdi, enten pga. sjældenhed, repræsentativitet, æstetiske kvaliteter eller kulturel betydning.

Det er betegnelsen for en kategori (III) i IUCNs internationale naturfredningsstrategi,
men flere lande har deres egne ordninger og retningslinjer, f.eks. Norge, Tyskland og Østrig.

Under retningslinjerne for IUCN World Commission on Protected Areas er naturminder niveau III beskrevet som:

 "Områder der er afsat for at beskytte et specifikt naturmonument, som kan være en landform, kystudformning, ubådshule, geologisk træk såsom en hule eller endda en levende funktion som en gammel dyrket lund. De er generelt ret små beskyttede områder og har ofte høj værdi for besøgende. "

Dette er et lavere beskyttelsesniveau end niveau II (nationalparker) og niveau I (vildmarksområder).

Det Europæiske Miljøagenturs retningslinjer for udvælgelse af et naturmonument er:
 Området skal indeholde en eller flere funktioner af enestående betydning. Passende naturlige træk inkluderer vandfald, huler, kratere, fossile aflejringer, klitter og marine træk sammen med unik eller repræsentativ fauna og flora; associerede kulturelle træk kan omfatte beboede huler, fæstninger på klipper, arkæologiske steder eller naturlige steder, der har betydning for oprindelige folk.
 Området skal være stort nok til at beskytte funktionens integritet og dens øjeblikkeligt relaterede omgivelser.

Kilder og henvisninger 

 
 AZ af områder med biologisk mangfoldighed: Naturmonument eller funktion

Beskyttede områder
Frilandsmuseer
Naturbeskyttelse
IUCN
Ribe Plantage

Ribe Plantage er en plantage, der er placeret i den nordlige del af Ribe. I plantagen finder man det historiske sted Galgebakken. Jernbanen fra Bramming skærer igennem fra nord mod syd og da hovedvej A11 krydser gennem plantagen, er plantagen blevet et trafikalt knudepunkt.

Farupvej krydser plantagen mod vest, hvor man også finder Ribe Campingplads på den nordvestlige grænse til plantagen.

Historie 
Ideen til plantagen var stiftamtmands Moltke's. I foråret 1802 lod han 4000 fyrretræer plante på stedet.
I 1803 blev der tilføjet yderligere 2000 fyrretræer.

Efter at Moltke fraflyttede byen i 1811 og man måtte konstatere er den stærke vestenvind på disse kanter ikke var godt for fyrretræer, mistede man interessen for plantagen.
De var fire unge mænd, der genoplivede plantagen i 1839. Ved egne kræfter fik de ryddet op i plantagen og gjort den pæn igen. Ved denne lejlighed blev mindestøtten for stiftamtmanden flyttet ud i plantagen. Først stod den inde i plantagen. Senere blev den flyttet ud på hjørnet af Farupvej/Plantagevej.

Ved stormfloden i 1911 blev lægteren Ane Marie fra Sønderho er strandet ved Indgangen til Ribe Plantage Der findes levende billeder af det strandede skib og den beskadigede plantage i Ribe Filmen fra Emma Boysen.

I plantagen er vandhøjden i 1911 markeret på en metalplade på et træ.

I mange år var den en tradition af byens børn på Borgerskolen gik ud til plantagen og brugte dagen der, inden de gik tilbage til byen.

I 2020 blev hovedvejen gennem Ribe Plantage udvidet fra to til fire spor og en del af de gamle træer i plantagen måtte lade livet.

Galgebakken 
Inde i plantagen findes det historiske sted, Galgebakken. Her foretog byen sine henrettelser. Men stedet er nok mest kendt for henrettelse af heksen Maren Splid, der blev brændt mellem de to galgebakker.

Sidste registrerede henrettelse skete så sent som 26. januar 1844. 24 årige Anders Andersen Storgaard fra Morsø var blevet erkendt skyldig i drabet på Anders Vad fra Tjæreborg.

Henrettelsen skulle ske ved ved at skille hovedet fra kroppen ved øksehug. Det gik dog ikke helt som planlagt, idet der måtte to øksehug til. Det havde været en gruelig oplevelse for de ripensere, der var mødt op. Denne gruopvækkende oplevelse blev enden på Galgebakken som rettersted, der efter denne dag fik lov til at stå og forfalde.

Pavillonen med restaurant Skoven 
I dag ses stadigvæk en lysning i den østlige del af skoven, tæt på jernbanen. Der er også stadigvæk en lille vej ned til lysningen. Her lå restaurant Skoven, hvis pavillon var tegnet af Axel Hansen.

Puggaardsminde 
Et andet populært sted, var Puggaadsminde. Dette sted lå ud til hovedvejen, tæt på Stærevej.

Stedet var i 1980'erne kendt som et populært diskotek for unge under navnet Caroussellen. Stedet blev revet ned i januar 2004

Referencer 

Plantage
Skove i Region Syddanmark
Hammastunturi vildmarksområde

Hammastunturi vildmarksområde () ligger i Lappland, Finland . Det blev etableret i 1991 ligesom alle de andre 11 vildmarksområder i Finland . Det dækker et areal på 1.825 km2 beliggende i et fjeld- og skovområde mellem Urho Kekkonen Nationalpark og Lemmenjoki Nationalpark . Det administreres af den finske skovstyrelse Metsähallitus.

Områdets historie er præget af rensdyrhold, det var del af guldfeberen i Lapland og senere vejbygning og bosættelser. Under guldrushen omkring 1870 var Kultala ved Ivalofloden et stort landsbycenter, der husede hundreder af mennesker, medlige så mange guldgravere som lokale Inarifolk.

Kilder og henvisninger 

Vildmarker i Finland
Lappland
Sønderportsgade (Ribe)

Sønderportsgade er en gade i Ribe. Det er en af byens længste gader, og den løber fra Von Støckens Plads i nord og til stampemølleåen i syd.

Bygninger

Maren Splids hus 
Sønderportsgade 3, findes Maren Splids hus.

Termansens boglade 
Sønderportsgade 17 havde Termansens boglade til huse i mange år. Stedet var drevet af Ribe's æresborg C.N. Termansen, Chr. F. Termansen.

Stedet er særdeles kendt og fremgår af mange ungdomserindringer af elever på Ribe Katedralskole. Efter Chr. F. Termansens død i 1886, drev enken Sophie Termansen stedet videre. Eller Bedste som eleverne på Ribe Katedralskole kaldte hende.

Bogladen ophører d. 31. marts 1995.

I dag drives stedet som et spillested for jazzmusik.

Husteds Gård 
Sønderportsgade 37 havde en af byens ældste købmænd til huse i mange år

Sønderport 
For enden af Sønderportsgade mod syd, lå engang en byport

Referencer 

Gader i Ribe
Gravsgade (Ribe)

Gravsgade er en gade i Ribe, der har fungeret som en sydlig grænse af den gamle by. Gaden går fra Sønderportsgade i vest, omkring hvor byporten Søndreport lå og til Hundegade i øst, hvor en anden byport lå. Om byporten ved Hundegade vides meget lidt, men den skulle være kaldet Kobberueport og senere Sct. Hans Port.

Det er efter denne form for grænse/markering, at gaden har sit navn. Hvor Stampemølleåen løber i dag, har der været en form for voldgrav, der har fungeret som en del af byens fæstningsværk.

Ribe Bys hospital 
Ribe Bys hospital havde til huse i numrene 2-8 fra 1797 til 1873 Under stormfloden d. 7. januar 1839 får hospitalet slået væggene ind.

Gravsgade 4 brænder i 1895, hvorfor det er det eneste hus i rækken 2-8, der i dag har to etager.

Amerikaner huset 

Gravsgade 30 kaldes i folkemunde for amerikanerhuset.

Vægterbolig 
Gravsgade 38 findes den tidligere vægterbolig, hvor byens vægtere boede.

Ribe Gamle Kirkegård 
I 1805 blev alt indendørs begravelse forbudt. Dette foregik ellers normalt i Ribe Domkirke. 

Her blev Ribe Gamle Kirkegård taget i brug. Det var forbundet med meget overtro, at man nu skulle gå fra at være begravet under Guds tag og til at blive begravet under åben himmel. For at gå forrest, besluttede stiftsamtsmanden Moltke på dette tidspunkt, at lade de jordiske rester af sin kone flytte. Nu var ellers begravet i Ribe Domkirke.

Dette skete i maj 1804.

I 1840'erne bidrog stormfloderne ved Ribe til overtroen. Den høje vandstand i Stampemølleåen gjorde jorden på kirkegården fugtige, og man kunne se nynedgravede kister på vej op af jorden igen.

Omkring år 1900 var kirkegården ved at være fuldt belagt og den nye kirkegård på Tangevej blev løsningen. Denne blev dog først taget i brug i 1936.

I 2018 kunne man læse, at planerne for kirkegården skal gå mere i retning af en bypark.

Referencer 

Gader i Ribe
Kung Fu Panda 3

Kung Fu Panda 3 er en computer-animeret film fra 2016. Det er instrueret af Jennifer Yuh Nelson og Alessandro Carloni, skrevet af Jonathan Aibel og Glenn Berger. Det spiller stemmerne fra Jack Black, Dustin Hoffman, Angelina Jolie, Lucy Liu, Seth Rogen, David Cross, James Hong og Jackie Chan.

Eksterne henvisninger 

 

Animationsfilm fra USA
Animationsfilm fra Kina
Amerikanske film fra 2016
Simon Ask

Simon Ask er dansk guitarist, komponist og producer. Han var med til at starte bandet Katinka, som vandt Karrierekanonen i 2015. I Katinka er han guitarist, og har produceret alle bandets udgivelser. Sammen med Katinka Bjerregaard vandt han i 2018 en Carl Pris som årets pop-komponist for albummet Vi er ikke kønne nok til at danse.

Simon Ask har som solist desuden udgivet EP'en Dive, som bl.a. blev brugt i første sæson af DR3-serien Doggystyle.

Som producer har Simon Ask arbejdet sammen med flere forskellige artister, og producerede desuden Sebastians sange til det kinesiske marked i 2019.

Diskografi 
Solo
 Dive

Med Katinka
 Vi er ikke kønne nok til at danse (2017)
 Vokseværk (2018)
 Ekstremsport (2022)

Referencer

Eksterne henvisninger 
 

Musikere fra Danmark
Kaldoaivi vildmarksområde

Kaldoaivi vildmarksområde () er det største vildmarksreservat i Finland, der ligger i kommunerne Utsjoki og Inari i Lappland. Det blev etableret i 1991 ligesom alle de andre 11 vildmarksområder i Lapland. Dets område er 2.924 km2. Det store område med vejløs vildmark fortsætter uden for Finlands grænser og det officielle område til Norge . Det styres af Metsähallitus.

Referencer 

Vildmarker i Finland
Lappland
Etableret i 1991
Hjem (film)

Hjem (originaltitel Home) er en amerikansk børnefilm fra 2015, instrueret af Tim Johnson.

Eksterne henvisninger 

 

Børnefilm fra USA
Animationsfilm fra USA
Amerikanske film fra 2015
The Penthouse: War in Life

The Penthouse: War in Life er en sydkoreansk tv-drama/serie på 21 episoder. Hovedrollerne spilles af henholdsvis Lee Ji-ah (Shim Su-ryeon), Kim So-yeon (Cheon Seo-jin), Eugene (Oh Yoon-hee), Um Ki-joon (Joo Dan-tae), Park Eun-seok (Gu Ho-dong/Logan Lee) og Yoon Jong-hoon - Ha Yoon-cheol).

Eksterne henvisninger 
 

Sydkoreanske tv-serier fra 2020'erne
Tv-programmer fra Seoul Broadcasting System
Dramaserier fra Sydkorea
Jendrik Sigwart

Jendrik Sigwart (født 27. august 1994 i Hamborg) er en tysk sanger. Han repræsenterer Tyskland ved Eurovision Song Contest 2021 i Rotterdam.

Jendrik studerede musicals i fire år ved Music Institute ved Osnabrück University for anvendt videnskab (Fachhochschule Osnabrück).

Referencer

Eksterne henvisninger 
  
 

Sangere fra Tyskland
Deltagere ved Eurovision Song Contest 2021
Danske sydslesvigere
Tysklands Eurovision Song Contest-deltagere
Husseiniya

En husseiniya eller hussainiya er et shiamuslimsk samlingssted og bedested. Navnet er afledt af Husayn ibn Ali, Muhammeds barnebarn og søn af den første shiamuslimske imam Ali. Husayn blev dræbt under Slaget ved Karbala i 680 og æres af shiamuslimer som en martyr, ikke mindst i forbindelse med den årlige helligdag ashura. 

I Danmark svarer en husseiniya ofte til, hvad der normalt omtales som en moské, men for mange danske shiamuslimer er der en forskel, idet en husseiniya fungerer som et kulturelt samlingssted og forening, hvor der også foregår nogle religiøse handlinger, mens en moské som udgangspunkt kun anvendes til religiøse formål. I undersøgelsen "Danmarks moskéer. Mangfoldighed og samspil" fra Aarhus Universitetsforlag i 2019 talte forfatterne Lene Kühle og Malik Larsen 20 danske shiamuslimske bedesteder, der levede op til forfatternes definition af en moské, men noterede samtidig, at kun ét af disse, Imam Ali Moskéen i København, af de danske shiamuslimer opfattedes som en egentlig moské, mens de øvrige 19 betegnedes husseiniyaer.

Kilder 

Shia-islam
Religiøse bygninger
Vesterholm (Stenbjergkirke)

Vesterholm (dansk) eller Westerholm (tysk) er en landsby beliggende midtvejs mellem Stenbjergkirke og Sterup i landskabet Angel i Sydslesvig. Administrativt hører Vesterholm under Stenbjergkirke Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen under Kværn Sogn. Sognet lå i Ny Herred (Flensborg Amt, Sønderjylland), da området tilhørte Danmark.

Vesterholm er første gang nævnt 1472. I de første år kaldes landsbyen bare for Holm, Holme, eller Holmen. Landsbyen grænser i øst umiddelbart til Østerholm i Sterup Sogn. Stednavnet forklares ved landsbyens beliggendhed mellem Kværn Å (Querner Au), Boddekule Å (Borderhuler Au) og Lipping Å (Lippingau). Med under Vesterholm regnes bl. a. Boddekule (første gang nævnt 1723, af navnet glda. Boddi), Smøl (ved grænsen til Kværn, første gang nævnt 1723) og Sterup Bro (første gang nævnt 1723, eng ved broen over Lipping Å).

Den hidtil selvstændige kommune Vesterholm fusionerede 1970 med Stenbjergkirke. Bebyggelser i omegnen er Skjold i nordvest, Vesterholmmark i nordøst, Østerholm i øst, Sterup i syd og Tingskov i sydvest.

Noter 

Stenbjergkirke
Per sempre Alfredo

Per sempre Alfredo er et italiensk éndagsløb i landevejscykling, som afholdtes første gang den 21. marts 2021. Løbet er af UCI klassificeret som 1.1 og er en del af UCI Europe Tour. Det køres i Sesto Fiorentino-området i provinsen Firenze og er til ære for den italienske cykelrytter og landstræner Alfredo Martini (1921–2014).

Vindere

Referencer

Eksterne henvisninger 
 
 Per sempre Alfredo 2021 hos UCI
 

 
Etableret i 2021
Per sempre Alfredo 2021

Per sempre Alfredo 2021 var den 1. udgave af det italienske cykelløb Per sempre Alfredo. Linjeløbet blev kørt den 21. marts 2021 med start på Piazzale Michelangelo i Firenze og mål i Sesto Fiorentino-området i provinsen Firenze. Løbet var en del af UCI Europe Tour 2021.

Italienske Matteo Moschetti fra  vandt løbet efter en massespurt.

Resultat

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 
 

2021
UCI Europe Tour 2021
Puurijärvi-Isosuo Nationalpark

Puurijärvi-Isosuo Nationalpark () er en nationalpark i Birkaland og Satakunta- regionerne i Finland . Den blev grundlagt i 1993 og dækker et areal på 27 km². Området består hovedsageligt af store sumpområder og Puurijärvi-søen. Desuden er de alluviale kyster i Kokemäenjoki i næsten naturlig tilstand her.

Kilder og henvisninger 

 Puurijärvi-Isosuo Nationalpark på utinaturen.fi hentet 7. februar 2021
 

Nationalparker i Finland
IUCN Kategori II
Skjold (Sydslesvig)

Skjold (dansk) eller Schiol  (tysk) er en bebyggelse beliggende sydøst for Store Kværn i Angel i Sydslesvig. Administrativt hører Skjold under Stenbjergkirke Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen under Kværn Sogn. Sognet lå i Ny Herred (Flensborg Amt, Sønderjylland), da området tilhørte Danmark.

Kådnerbyen Skjold er første gang nævnt 1599. Stednavnet er afledt af substantiv skjold, her brugt som terrænbetegnelse for en bakke. Skjold er beliggende på grænsen mellem landsbyerne Vesterholm og Kværn. De enkelte kåd i Skjold hørte under Norgaard, Nybøl og Udmark godser.

Bebyggelsen var i administrativ henseende delt mellem Kværn og Vesterholm kommune. I 1970 fusionerede Vesterholm og i 2013 også Kværn med Stenbjergkirke, således at nu hører hele Skjold under Stenbjergkirke kommune.

Noter 

Stenbjergkirke
Kokemäenjoki

Kokemäenjoki (" Kokemäki floden", ) er en flod i det sydvestlige Finland .

Geografi 
Floden kommere fra Liekovesi-søen i Birkaland- regionen og løber 121 kilometer til Den Botniske Bugt ved byen Pori i Satakunta-regionen. Primære bifloder til Kokemäenjoki er floderne Loimijoki, Kauvatsanjoki og Harjunpäänjoki.

Kilder og henvisninger 

 Kokemäenjoki-LIFE - et projekt til restaurering og forvaltning af værdifulde naturområder langs Kokemäenjoki-floden.
 http://www.kokemaenjoki.fi/etusivu/kokemaenjoki - på finsk
 http://www.pilvivene.com/suurijoki/ - på finsk

Floder i Finland
Pia Nielsen

Pia Nielsen er en pensioneret badmintonspiller i Danmark.

Hun vandt bronzemedaljen ved  verdensmesterskabet i badminton i 1977 i kvindernes double med Inge Borgstrøm.

Referencer

Eksterne henvisninger 
  

Badmintonspillere fra Danmark
Bertram Ahlefeldt

Bertram Ahlefeldt (født 1508,
død 16. april 1571) var en slesvig-holstensk-dansk statholder.
Han var i en omkring 20-årig periode amtmand på Sønderborg hvor han var fangevogter for Christian 2..
Ahlefeldt fortsatte som amtmand på Nordborg på Als.
I 1560 blev han forfremmet til en stillingen som amtmand i Flensborg.

Ahlefeldt var gift med Dorothea Rantzau, der var datter af Poul Rantzau og niece til Johan Rantzau.

Ahlefeldt indgår kort som en perifer figur i Johannes V. Jensens roman Kongens Fald.

Henvisninger 

Amtmænd fra Danmark
Alfredo Martini

Alfredo Martini (født 18. februar 1921 i Sesto Fiorentino, død 25. august 2014 smst.) var en italiensk cykelrytter og træner.

Fra 1946 til 1955 deltog han i Giro d'Italia ni gange. I 1952 kørte han Tour de France, og i 1955 var han med i Vuelta a España. Efter Martini indstillede sin aktive karriere, var han fra 1975 til 1997 italiensk landstræner i landevejscykling.

I 2021, på hundredeåret for Alfredo Martinis fødsel, blev cykelløbet Per sempre Alfredo etableret til ære for ham.

Referencer

Eksterne henvisninger 

 

Mandlige cykelryttere fra Italien
Rojkær

Rojkær (dansk), Raakjær (ældre dansk) eller Roikier (tysk) er en landsby beliggende nord for Stenbjergkirke i det nordøstlige Angel i Sydslesvig. Administrativt hører Rojkær under Stenbjergkirke Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen under Kværn Sogn. Sognet lå i Ny Herred (Flensborg Amt, Sønderjylland), da området tilhørte Danmark.

Kådnerbyen Rojkær er første gang nævnt 1599. Stednavnet er afledt af roj for ryddet land og -kær. Den jyske / angeldanske form er Råjkje. Med under Rojkær regnes Mølledam, hvor der tidligere var et teglværk. Den 84 ha stor statsejede skov Horskobbel er første gang nævnt 1668. Navnet er afledt af subst. hors for hest.

1867 dannede Rijkær sammen med Kastrup, Rævegrav, Mølledam, Filipsdal og skoven Horskobbel en selvstændig kommune, som i 1970 fusionerede med Kværn. Siden 2013 hører Rojkær under Stenbjergkirke kommune. Landsyber i omegnen er Nykirke i nord, Gingtoftholm i øst, Volsroj (også Volsrød, ty. Wolsroi) i sydøst og Kalleby i vest.

Noter 

Stenbjergkirke
Howard Deutch

Howard Deutch (født 14. september 1950) er en amerikansk filminstruktør.

Instrueret 
 Pretty in Pink (1986)
 Sig du elsker mig! (1987)
 En ferie med bjørn på (1988)
 Article 99 (1992)
 Så er vi kvit, far! (1994)
 Gnavne gamle mænd 2 (1995)
 Hvem støver af nu? (1998)
 The Replacements (2000)
 Ti fod under (2004)
 My Best Friend's Girl (2008)

Eksterne henvisninger 
 

Filminstruktører fra USA
Diêm Camille Gbogou

Diem Camille Gbogou (født 24. marts 1992 i Abidjan, Elfenbenskysten) er en dansk skuespiller, af ivoriansk oprindelse.

Filmografi

Film

Tv-serier

Eksterne henvisninger 
  

Skuespillere fra Danmark
Personer fra Abidjan
Pyhä-Häkki Nationalpark

Pyhä-Häkki Nationalpark (Pyhä-Häkin kansallispuisto) er en nationalpark i det Mellemste Finland. Den blev oprettet i 1956 (udvidet i 1982, da Kotaneva blev lagt til) og dækker 13 km2 . Dens grundlæggelse var planlagt allerede i slutningen af 1930'erne, men anden verdenskrig afbrød disse planer.

Nationalparken beskytter gamle krat af skovfyr og rødgran, som voksede op da Finland var stadig under svensk styre, og moser, som omfatter halvdelen af nationalparken. Nationalparken er det største tilbageværende område med urskov i den sydlige halvdel af Finland . Foruden fyr og gran er vortebirk, dunbirk, bævreask og rødel (den sidstnævnte langs nogle åer) de højere træarter i nationalparken.

Kilder og henvisninger 

 
 Outdoors.fi - Pyhä-Häkki National Park
 Parkens uofficielle webside

Nationalparker i Finland
IUCN Kategori II
Mellersta Finland
Nils Politt

Nils Politt (født 6. marts 1994 i Köln) er en cykelrytter fra Tyskland, der er på kontrakt hos .

Da Politt kørte for Team Katusha-Alpecin, blev han i 2019 nummer to i Paris-Roubaix, mens det også blev til en femteplads i Flandern Rundt.

Referencer

Eksterne henvisninger 

 
 
 

Personer fra Köln
Mandlige cykelryttere fra Tyskland
Lars Abrahamsen

Lars Abrahamsen (født 24. juli 1953 i Aarhus) er en dansk billedhugger.

Han er uddannet fotograf ved fotograf Poul Pedersen samt billedkunstner fra Århus Kunstakademi. Lars Abrahamsen laver særligt skulpturer i træ, sten og bronze og har bl.a. udstillet på Sophienholm, Silkeborg Bad og Johannes Larsen Museet. Dertil er han en del af kunstergruppen Den Fynske Forårsudstilling.

Referencer 

Billedhuggere fra Danmark
Michael Rasmussen (flertydig)

Michael Rasmussen kan henvise til flere personer:

 Michael Rasmussen – dansk cykelrytter (født 1974)
 Michael Rasmussen (erhvervsmand) – dansk erhvervsmand (født 1964)
 Michael Rasmussen (ishockeyspiller) − canadisk ishockeyspiller (født 1999)
Pyhä-Luosto Nationalpark

Pyhä-Luosto Nationalpark (Pyhä-Luoston kansallispuisto) er en nationalpark i Lappland, Finland. Den blev etableret i 2005, da Finlands ældste nationalpark, Pyhätunturi Nationalpark (etableret i 1938) blev forbundet med Luosto. Dette gør Pyhä-Luosto Finlands ældste, men samtidig en af dens nyeste nationalparker. Den nye park dækker et areal på 142 km², og omfatter geologiske specialiteter, gamle skove og vådområder.

Parkens base er dannet af Finlands sydligste 12-toppede bjerglinje, kaldet tunturi Tunturis er rester af alpe-lignende bjerge der er 2 milliarder år gamle. 200 år gamle eller ældre fyrreskove vokser på bakkerne. De højeste tunturi er Noitatunturi, der er 540 moh. og Ukko-Luosto der er 514 moh.

Referencer 

 
 Outdoors.fi - Pyhä-Luosto National Park

Nationalparker i Finland
Lappland
IUCN Kategori II
Jake Stewart

Thomas Jake Stewart (født 2. oktober 1999 i Coventry) er en professionel cykelrytter fra Storbritannien, der er på kontrakt hos .

Karriere 
Efter at Stewart i to sæsoner kørte for s udviklingshold på kontinentalniveau, rykkede han fra 2021 op på World Tour-holdet med en toårig kontrakt.

Referencer

Eksterne henvisninger 

 
 

Personer fra Coventry
Mandlige cykelryttere fra England